‘હું ખાતો નથી ને ખાવા દેતો નથી’ વાક્યના પ્રણેતા અને જાણીતા સૂત્રધાર અને માલિક પીએમ શ્રી મોદીબાપુએ જ્યારે બીજું સૂત્ર આપ્યું, ‘હર ઘર મેં શૌચાલય હોના જરૂરી હૈ’ ત્યારથી હું ધ્રૂજી ઊઠ્યો છું. આવો વિરોધાભાસ? અલ્યા ભૈ ન ખાઓ ન ખાવા દો તો શૌચાલય બનાવી અમારે અંદર બેસી રમી રમવાની? ધ્યાન ધરવાનું? પ્રાણાયામ કરવાનો? ભૈ મોદીજી, સિમ-કાર્ડ વગરના મોબાઇલને શું કરવાનો? મોબાઇલમાં કંઈ ડાઉનલોડ તો કરવું પડશેને? એટલે સૌ પહેલાં ગરીબોના ઊંધા તગારા જેવા પેટમાં દાળ-ભાત કે રોટલી-શાક નાખવાં તો પડશેને? નહીં તો શૌચાલય સૌચાલય બન જાએગા. યે સોચો. લેકિન અફસોસ...